Дзягілі (возера)

Дзя́гілі — возера ў Мядзельскім раёне Менскай вобласьці Беларусі. У басэйне ракі Вузьлянка, за 7 км на паўночны ўсход ад мястэчка Мядзел, каля вёскі Дзягілі. Апісаньне Плошча возера складае 1,37 км². Даўжыня 1,71 км, найбольшая шырыня 1,17 км. Даўжыня берагавой лініі 4,44 км. Найбольшая глыбіня 1,7 м, сярэдняя 1,3 м. Аб′ём вады ў возеры 1,75 млн м³. Плошча вадазбору 4 км². Катлавіна возера выцягнутая з паўночнага ўсходу на паўднёвы захад, рэшткавага тыпу. Схілы катлавіны вышынёй 1 м (на поўначы да 7 м), парасьлі хмызьняком, на поўначы участкамі разараныя. Берагі сплавінныя, тарфяністыя, пад хмызьняком. Паўночныя берагі пясчаныя. Дно выслана сапрапэлем, уздоўж паўночнага берагу — пяском. Пойма возеру забалочаная. Возера эўтрофнае, слабапраточнае. Зарастае надводнай расьліннасьцю да глыбіні 1—1,2 м. 3 возера бярэ пачатак Дзягільскі канал. Водзяцца лешч, шчупак звычайны, язь, плотка, лінь, акунь, краснапёрка і іншыя віды рыб. Крыніцы Літаратура Блакітная кніга Беларусі : Энцыклапедыя / рэдкал.: Н. А. Дзісько і інш. — Мн.: БелЭн, 1994. — 415 с. — 10 000 ас. — ISBN 5-85700-133-1. Энцыклапедыя прыроды Беларусі: у 5 т. Т. 2: Гатня ― Катынь / Рэдкал.: І. П. Шамякін (галоўны рэдактар) і інш. — Мн.: БелСЭ, 1983. — 520 с. Республика Беларусь. Атлас охотника и рыболова: Минская область / Редактор Г. Г. Науменко. — Мн.: РУП «Белкартография», 2009. — С. 8. — 60 с. — 20 000 ас. — ISBN 978-985-508-174-7 (рас.) Республика Беларусь. Минская область: Общегеографический атлас / Ред. Г. Г. Науменко. — Мн.: РУП «Белкартография», 2008. — С. 4. — 48 с. — 10 000 ас. — ISBN 978-985-508-054-2 (рас.) Ліст мапы N-35-43 Выданьне 1981 году. Праверана. Адпавядае стану мясцовасьці на 1985 год. (рас.) Вонкавыя спасылкі Общая характеристика озёр Минской области // Справочник «Водные объекты Республики Беларусь» (рас.) Морфометрические параметры озёр Минской области // Справочник «Водные объекты Республики Беларусь» (рас.)